钦定古今图书集成/明伦汇编/闺媛典/第175卷 > 吴应麟妻张氏
## 钦定古今图书集成/明伦汇编/闺媛典/第175卷 > 吴应麟妻张氏

按《惠州府志》：“张氏，龙川所千户吴应麟妻。年十八适
麟，二十五而寡，有子男三人，翁姑尚无恙，张曰：‘白头
黄口，吾责也，不得死矣。家贫常不给，勤纺绩以待，空
乏拮据，可十年所，而长子袭爵。又数年，季叔相继补
邑诸生。张之节乃闻于邑令，令曰：‘张之贤，非独节也。
善事翁姑，生养死葬以礼，可谓孝矣’’。”旌以节孝。年八
十馀卒。